
DISSERTATIO  INAUGURALIS 

MEDICA 

DE  PASSIONE  HYSTERICA, 


Xjegibus  academicis  satisfacere  et  doctoratiis  gradum  in  scientia 
medica  obtinere  cupientes ,  diu  quaesivimus  materiam ,  de  qua 
pro  viribus  nostris  tractare  possemus;  omnibus  rite  perpensis , 
non  inutile  duximus  conscribere  dissertationem  inauguralem  de 
illo  systematis  nervosi  morbo  qui  passio  hysterica  vocatur,  qui¬ 
que  satis  frequenter  obvius,  nullo  periculo  plerumque  stipatus, 
tamen  ratione  pertinaciae  et  frequentiae  feminas  interdum  tan¬ 
tum  vexare  solet,  ut  lucida  sanitatis  intervalla  non  turbet  modo, 
sed  et  aliorum  morborum  artis  auxiliis  non  semper  curabilium, 
vel  saltem  levandorum,  curationem  inanem  reddat  et  maxime 
taediosam. 

Morbus  de  quo  tractabitur,  audit  passio  hysterica ,  Jiysteria , 
malum  hystericum ,  uteri  suffocatio ;  hujus  sedem  in  utero  esse 
veteres  medici  {Astrue*  Maladies  des  femmes,  t.  IJr.  Sydenharru 


i 

opera  universa.  Luge/.  Bat 1721,  111-8.0)  credebant,  ducti  phae¬ 
nomenis  quibusdam  sub  ejusdem  accessu  apparentibus;  at  vero 
docuit  neotericorum  observatio  hysteriam  interdum  inter  ner¬ 
vorum  morbos  id  circo  referendam  esse,  quia  hujus  systematis 
organa  centfalia  inprimis  patiuntur,  sicuti  infra  fusius  patebit. 

In  nostra  commentatione  conscribenda  sequentem  ordinem  ser¬ 
vare  statuimus. 

i.°  Morbi  divisionem  et  historiam  proponemus. 

2.0  Ejusdem  diagnosin,  causas  cum  praedisponentes  tum  occa- 
sionales  trademus.  3.°  Agetur  de  prognosi.  4.°  Tandem  subnecte¬ 
tur  aegrotationis  cura  radicalis  et  prophylactica. 

Passio  hysterica  commode  dividi  potest  in  primariam  et  se¬ 
cundariam;  haec  vocatur,  quae  aliis  morbis  feminarum  jam  prae¬ 
sentibus  supervenit,  ut  in  uteri  affectionibus  variis,  nempe  phleg- 
masiis  chronicis,  squirro,  cancro,  phthysi  pulmonali  non  raro 
accidit;  illa  feminas,  etiam  optima  valitudine  fruentes,  aggreditur. 

MORBI  HISTORIA. 

o 

II. 

Si  vehementiam  symptomatum  sub  ipso  accessu  hysteriae  inter¬ 
dum  se  manifestantium  attente  consideremus,  facil6  sequitur  ipsam 
saon  semper  eodem  modo  saevire ,  quin  contra  diversos  gradus 

offerre,  (Louyer  Villannay ,  Pecher.  surVhyp.  ei  Vhysterie.  Paris , 
i8o3.  liem ,  Traite  des  maladies  nerveuses .  Paris,  1817)  ut  nunc 
mitior  nunc  ver6  gravior  morbus  observetur. 

Quidquid  sit,  intermittens  est  morbus,  plerumque  subito  invadit, 
alias  quoque  accessum  anteeunt  prodroma  quaedam  symptomata , 
ut,  faciei  rubor  vel  pallor,  oscitatio,  inquietudo  animi,  lassitudo 
generalis,  nec  non  spasmi  sensatio  ingrata  in  genitalibus  percepta. 

Dum  paroxysmus  levior  ingruit,  de  sequentibus  femina  queritur; 
de  sensu  ingrato  indicibili  ad  regionem  uteri  percepto,  cum  sen¬ 
satione  globuli  ex  liypogastro  ascendentis,  per  abdomeii  et  pectus 
ad  collum  usque  extensa,  conjuncto,  ubi  vehemens  constrictio 
metum  suffocationis  injiciens  aegram  torquet;  hisce  sese  adjungunt, 
nunc  frigus  glaciale,  nunc  calor  acris;  abdominis  tensio  et  con¬ 
tractio  tantae ,  ac  si  costae  spuriae  cingulo  ferreo  constringerentur; 
dolor  fixus  circumscriptusque,  acerbus,  nunc  alterutrum  capitis, 
pectoris,  vel  abdominis  latus  occupat,  clavis  hysterica  vocatus;  col¬ 
lum  et  abdomen  tument,  facies  alterne  rubet  palletque,  frigent 
artus;  cor  tumultuose  palpitat,  pulsus  in  carpo  parvi  et  irregu¬ 
lares,  at  in  temporibus  et  facie  anteriori  colli  fortes,  magni  et 
frequentes  observantur ;  spiritus  celer  et  anxius,  interdum  sonorus; 
urinae  lympidae,  aquosae  excretio  parca,  dolorifica;  vomitus  sitis¬ 
que,  artuum  superiorum  et  inferiorum  convulsiones  cum  leviore 
maxillarum  tetano  conjunctae  ;  sudores  inaequales  et  copiosi 
artus,  frontem,  vel  pectus  inprimis  inundant,  quibus  aurium  su- 

surrus ,  vertigines,  insomnia  et  cephalalgia,  capitisquae  ardor 
sese  adjungunt. 

Majore  vi  feminam  adoriuntur  symptomata  accessum  gravio¬ 
rem  constituentia,  quae  simul  majore  cum  velocitate  sibi  succe¬ 
dunt;  igitur  sub  ipso  initio  syncope  incompleta,  delirium,  abdo¬ 
minis  constrictio  major;  palpitationes  cordis  vehementes;  facies, 
collum  et  pectus  summopere  tument,  faciei  color  ruber,  caeruleus, 
pallidissimus;  maxillarum  adductio  deglutitionem  impossibilem  red¬ 
dens  maxima,  salivae  et  spumae  ex  ore  excretio  parca;  laryngis 
constrictio  dolorifica,  spiritus  difficilis  suffocationis  metu  stipatus; 
motus  convulsivi  artuum,  opisthotonos  et  emprostotonos  inter¬ 
mittentes;  aegra  sui  nescia  pectus  percutit,  manus  mordet  linguam¬ 
que,  assistentibus  injuriam  inferre  conatur;  adsunt  praeterea 
stridor  dentium,  frequens  oscitatio,  convulsiones  musculorum  fa¬ 
ciei  ,  trismus ,  singultus ,  sibilus ,  cantus ,  risus  et  illacrymatio 
velociter  succedentia  praeter  voluntatis  imperium ;  delirium  con¬ 
tinuum  vel  intermittens;  quae  omnia  alterum  formant  morbi  gra¬ 
dum  ,  qui  praecedenti  major  est. 

Ubi  ad  summum  fastigium  pervenit  hysteriae  accessus,  immanes 
convulsiones,  spiritus  summa  difficultas,  sanguinis  in  cerebro  con¬ 
gestionis  et  incipientis  apoplexiae  symptomata  apparent;  vix  pul¬ 
sant  arteriae;  cutis  friget  palletquc  et  totus  habitus  externus  aegrae 
imaginem  mortis  dubiae  refert;  subinde  syncopes  protractae  symp¬ 
tomata  observantur;  alias  materies  mucosa  variae  indolis  e  vagina 
excernitur. 

Finem  accessus  indicant  symptomatum  remissio,  sternutatio, 
oscitatio,  pandiculatio ,  borborygmi,  excretiones  vaginales  variae, 
et  praesertim  urinae  copiosae,  aquosae,  limpidae  emissio;  dum  ad 
se  redit  aegra,  paroxysmo  finito,  queritur  de  cephalalgia,  siti, 
lassitudine  et  ciborum  fastidio,  quod  interdum  per  plures  dies 
durat. 


DIAGNOSIS. 

IV. 

Hystericae  passionis  accessus  distinguendus  est  ab  insultu  febris 
intermittentis,  epileptico,  cataleptico  et  nymphomaniaco ;  distin¬ 
guitur  a  febris  intermittentis  paroxysmo,  quem  aliquando  simu¬ 
lat ,  regulari  stadiorum  frigoris,  caloris  et  sudoris  successu,  nec 
non  urinae  qualitatibus,  quae  in  hoc  morbo  sub  accessu  magis 
minus  ve  tincta,  eoque  finito,  sedimentosa  observatur,  et  sedimen¬ 
tum  lateritium  praebet;  dum  post  insultum  hystericum  lympida 
aquosaque  est ;  etiam  in  paroxysmo  febrili  desunt  globulus  et 
clavis  hysterica,  phoenomena  morbosa  nullo  ordine  successionis 
servato  procedunt;  paroxysmi  intermittentis  saepe  datis  intervallis, 
quin  imo  eadem  hora  redire  solent;  hysteria  singulis  diei  horis 
saepeque  eodem  die  aegram  aggreditur,  nec  evacuationibus  criticis 

a  natura  excitatis  curatur,  dum  tamen  intermittentes,  praesertim 
vernales ,  crebro  vis  medicatricis  influxu  egregia  jugulantur. 

Ab  insultu  epileptico  interstinguitur  morbus  noster,  quia  prio¬ 
ris  stante  accessu,  omnes  sensus  in  et  externi  sunt  suspensi,  sensi- 
litas  nervosa  adeo  imminuta  est,  ut  etiam  acerrimorum  stimulorum 
actionem  non  percipiant  epileptici;  absunt  et  in  epilepsia  symp¬ 
tomata  patbognomica  quae  leviori  etiam  bysteriae  gradili  familiaria 
observantur;  porro  aura  epileptica  discrimen  evidens  inter  utram¬ 
que  affectionem  ponit ;  denique-  differunt  hae  affectiones  a  se 
invicem  ratione  sedis,  epilepsia  enim  semper  latet  m  encephalo, 
hystericae  passionis  sedes  nunc  in  utero,  nunc  autem  in  encephalo 
quaerenda  est. 


V. 

Cum  catalepsia  nequit  confundi  uteri  suffocatio;  in  illa'  enim 
sensuum  in  et  externorum  suspensio,  et  motuum  convulsi vorum 
absentia  id  vetant;  praeterea  artus  catalepticorum  servant  situm 
quem  assistentium  quivis  aut  sors  dederit,  quod  de  passione  hys¬ 
terica  neutiquam  valet;  simili  modo  ratiocinari  licet  circa  nym- 
« 

phomaniam,  quae  delirium  est  a  vehementi  coeundi  desiderio 
natum ,  motubusque  convulsivis  corporis  ad  hoc  explendum  stipa¬ 
tur  ;  unde  semper  ad  individuos  sexus  nobilioris  refertur  ejus¬ 
modi  mentis  alienatio ,  quae  rarius  etiam  observatur. 

VI. 

t 

^Etiologia.  Passionis  hystericae  primariae  causae,  ut  illae  compluri- 
marum  aliarum  affectionum  distingui  possunt  in  praedisponentes 
et  occasi onales;  inter  priores  sine  dubio  sexus  primum  ordinem 
tenet  quocirca  notandum  feminas  ratione  delicatioris  structurae, 
majoris  sensilitatis  et  apparatus  genitalis  in  reliquos  partes 
corporis  influxus  inprimis  ( etsi  ante  pubertatem  eas  rarius 
invadat)  ad  banc  praedisponi ;  non  desunt  auctores  medici, 
maximae  notae  practici,  contendentes  eamdem  mares  sub  nomine 
hypocondriasis  ( Sydenham  opus  citat )  etiam  aggredi;  verum  qui 
has  aegritudines  inter  se  comparaverit,  notabilem  inter  utramque 
differentiam  pro  symptomatibus  non  modo,  sed  etiam  pro  sede 
facile  inveniet.  Reliquae  causae  praedisponentes  sunt  :  tempera¬ 
mentum  nervosum,  educatio  mollis,  potuum  et  lotionum  tepido¬ 
rum  odoramentorumque  abusus,  vita  umbratilis,  somnus  infecto 
calido  justo  magis  protractus,  etc. 

VII. 

r  4 

Quod  ad  causas  occasionales  attinet,  hysteriam  primariam  pro¬ 
ducere  valentes,  eae  vel  in  cerebrum  vel  in  uterum  directi  agunt, 
vel  in  alias  partes  summum  cum  encephalo  concensum  alentes  : 

prioribus  anumerantur,  animi  pathemata,  inter  quae  ira,  terror, 
tristitia  et  amor  infelix  primum,  ratione  frequentiae,  ordinem 
tenent;  jungi  quoque  possunt  operum  eroticorum  lectitatio,  ima¬ 
ginatio  fervida,  zelotypia,  insolatio,  odores  graves,  foetidi,  pletliora 
neglecta ,  graviditasque ;  neque  omittantur  coitus  abusus  ej usque 
abstinentia,  manustupratio ,  mensium  suppressio  vel  retardatio, 
fluor  albus ,  ovariorum  nec  non  uteri  morbi  organici. 

Ad  posteriores  referri  possunt:  spirituosoriun  et  condimentorum, 
purgantium  et  vomitoriorum  abusus ,  vermes  in  ventriculo  aut 
intestinis  nidulantes.  Hysteriam  secundariam  pariunt  omnes  reli¬ 
quarum  partium  morbi  chronici,  inprimis  phlegmasiaB  chronicae 
primarum  viarum,  vel  apparatus  respiratorii,  quales  sunt  :  gas¬ 
tritides  et  gastro-enteritides,  chronicae  phlegmasiae  ejusdem  indolis 
in  pulmonibus  obviae,  hydrops  pectoris  et  abdominis,  cordis  et 
ejus  majorum  vasorum  affectiones  organicae  variae. 

VIII. 

Si  jam  ad  causarum  praegressarum  indolem,  symptomata  tempore 
accessus  observabilia,  et  medicorum  optimae  notae  observationes 
attentionem  nostram  convertamus,  probabile  nobis  videtur  morbi 
sedem  nunc  in  ovariis  vel  in  utero,  nunc  vero  in  apparatu  ence- 
phalo-spinali  quaerendam  esse,(Abrege  dudictionnaire  des  Sciences 
medicales ,  pag.  4o3 ,  hysterie)  etenim  ab  una  parte  accessus  hys- 

tericos  inducunt  tales  efficientia)  in  cerebrum  immediati  agentes 
quarum  non  paucae  supra  fuere  notatae ;  monstrant  id  praeterea 
symptomata  sese  tunc  manifestantia ;  in  aliis  casibus  non  raris 
uterum  inprimis  pati  causae  in  ipsum  effectus  suos  exerentes, 
cadaverum  sectiones  et  ipsa  phaenomena,  stante  paroxysmo,  in 
genitalibus  obvia  facile  comprobant. 

Unde  tum  concludere  legitime  posse  credimus  ratione  causae 
huj usque  applicationis,  affectionem  hystericam  nunc  in  encephalo 
uterum  secum  trahente,  nunc  in  utero  ipsum  encephalum  sympa¬ 
thice  disturbante  pro  re  nata  interdum  latere. 

Uojfmani  de  morbi  hysterici  vera  indole,  sede ,  origine  et 
causa .  Haloe  i733-4o. 


PROGNOSIS. 

..  a  -j  ' 

IX. 

Prognosis  passionis  hystericae  generatim  sumtae  mala  non  cen¬ 
setur;  ( Louyer  Villarmay ,  opus  citat :)  etenim  ubi  levis  est,  sponte 
curatur  saepe,  vel  artis  auxiliis  facile  tollitur;  variat  tamen  irra¬ 
tione  causae;  2.0  accessuum  frequentiae  et  vehementias;  3°  perti¬ 
naciae  morbi;  4.°  pro  ut  ipse  primarius  sit  vel  secundarius;  5.°  pro 
symptomatibus  quae  sub  insultu  hysterico  apparent.  Periculum 
nullum  praedicat  aegritudo,  ubi  causa  eam  inducens  tolli  facile 

potest,  vel  consensualiter  aut  in  uterum  aut  in  cerebrum  agit; 
incertum  est  praesagium,  ubi  affectio  organica  chronica  insultui 
hysterico  primario  ansam  praebens  encephalum,  aut  uterum, 
aut  ovaria  aggreditur;  tunc  enim  omnem  curationem  respuit.  Si 
ejusdem  accessus  frequentiores  et  vehementi  ores  aegram  afficiunt, 
ominosa  lit  prognosis,  quia  exinde  causae  vis  magna  deduci¬ 
tur,  et  irritationem  in  alterutra  vel  utraque  sede  non  spernen¬ 
dam  adesse  indicatur;  adde  quod  in  artuum  paralysin,  convul¬ 
siones,  mentisque  imbecillitatem  non  raro  transeat  :  simili  modo 
ratiocinari  licet  de  aegritudinis  nostrae  pertinacia,  propterea  quod 
prognosis  morborum  omnibus  artiis  auxiliis  resistentium  faustam 
fuisse  raro  observetur,  illiusque  pervicacia  plerumque  accuset 
vitium  organicum  in  encephalo  vel  genitalibus  internis  haerens. 
Primarius  morbus,  ut  ex  supra  dictis  facile  sequitur,  saepe  curatur; 
secundarius  autem  fere  nunquam ,  sed  saepius  in  mortem  desi¬ 
nit;  ratio  in  promptu  est,  nam  ubi  phlegmasiis  chronicis  pulmo¬ 
num  ventriculi ,  aut  intestinorum ,  laesionibus  organicis  cordis 
ejusque  majorum  vasorum,  vel  tandem  hydrothoraci,  quae  toti¬ 
dem  affectiones  morbosae  per  se  lethales  sunt,  supervenit,  frus¬ 
tra  ipsius  curandi  scopo  remedia  tentantur. 

Inter  symptomata  tempore  paroxysmi  hysterici  obvia  comato- 
sus  status,  convulsiones,  taetanos,  trismus,  vel  syncope  protracta 
maximum  periculum  ominantur;  satis  frequens  docet  observa¬ 
tio,  ubi  insultus  hysterici  vehementia  tanta  est,  aegras  tandem 

aliquando  e  medio  tolli ,  vel  saltem  sequelas  ex  ea  oriundas, 
paralysin  puta,  mentis  alienationem,  surditatem,  vel  tremorem 
convulsivum  etiam  optimis  adhibitis  remediis  resistere. 

Praeter  circumstantias  supra  allatas,  sunt  porro  quaedam  notan¬ 
da  quae  gravioris  etiam  passionis  hystericae  primariae  progno- 
sin  minus  infaustam  reddunt ,  scilicet  aetas  et  constitutio  aegrae 
robusta  sanaque ;  quod  ad  aetatem  attinet,  quo  magis  ea  recedit 
ab  epocha  critica,  eo  magis  affulget  spes  sanitatis  recuperandae, 
praesertim  dum  morbus  mensium  jam  eruptorum  suppressionem 
accusat,  et  haec  a  brevi  temporis  spatio  duntaxat  fuit  oborta; 
idem  valet  ubi  morbus  subjectum  irritabile  nervosi  temperamenti 
adoritur,  quia  temporis  lapsu,  sensilitate  morbida  decrescente  , 
ipsi  insultus  rariores  invadunt  ,  eorumque  vehementia  adeo  dimi¬ 
nuitur,  ut  tandem  plane  cessent.  Nec  semper  tristis  erit  prognosis 
hysteriae  primariae,  quun  aegrotans  constitutione  bona  firma  que 
gaudeat  et  nunc  primum  ipsa  patiatur,  siquidem,  nullo  stante 
vitio  organico ,  remediis  adbibitis  tunc  facilius  tollatur,  ejus  relap¬ 
sus  rarius  accidant  et  facile  possint  praecaveri. 

MORBI  CURATIO. 

X. 

Passionis  hystericae  primariae  cura  dnplex  est,  radicalis  et  pro- 
phylactica;  prior  duplicem  indicationem  semper  statuit  tempore 
paroxysmi  hysterici  scilicet,  et  extra  paroxysmum  adimplendam; 
( Villcimiciy ,  opus  citat)  porro  qui  morbi  hujus  tractationem  in 
se  suscipit  medicus,  semper  ante  omnia  tenetur  habere  rationem 
causae  quae  ipsam  inducit;  quare  hoc  rite  perpenso,  ubi  accedit 
ad  aegram  insultu  hysterico  gravi  jam  dolentem,  sequentia  auxi¬ 
lia  comendabit;  nempe,  ut  aegra  decumbat  supina  vel  in  latere 
dextro,  capite  elevato,  in  loco  spatioso  quin  etiam  aere  liberiore; 
ut  thoracis  tunica  detrahatur,  solvantur  periscelides  et  omnes 
tollantur  causae  circuitum  sanguinis  et  respirationem  impedire 
valentes;  toti  corporis  superficiei  adhibeantur  frictiones,  naribus 
hysteria  affectae  prudenter  admoveantur  salia  volatilia  exci¬ 
tantia  ,  inter  quae  spiritus  cornu-cervi  usti  saepe  prodest ;  ali¬ 
quot  guttulae  aetheris  vel  liquoris  anodyni  Hoffmani  uncia  una 
aquae  et  saccharo  mixtae  etiam  juvant;  pergente  insultu,  pedi- 
luvia  ex  infuso  florum  camomillae  romanae  calida  atque 
synapisata  negligenda  non  sunt;  caeterum  raro  prosunt  nar¬ 
cotica,  praecipue  dum  subjectum  pleth oricum  est,  plethora  vel 

causa  quaedam  vehementer  excitans  morbum  induxit;  idem  valet 
de  suffitu  quovis  aromatico  genitalibus  aut  aliis  corporis  regio¬ 
nibus  admoto. 

Si  insultus  hystericus  ingravescat  ,  atque  ita  convulsiones 
artuum,  emprostothonos  vel  opistothonos  oriantur,  aut  status 
comatosus  in  apoplexiam  transiturus  sese  manifestet,  tunc 
constitutionis  ratione  habita ,  ad  venaesectionem  generalem  vel 
localem  confugere  oportet,  ne  lethalis  in  encephalo  congestio  san¬ 
guinis  nascatur,  post  quae  vesicantia  femoribus  aut  nuchae  admota 
prodesse  valent. 


XI. 

Finito  paroxysmo ,  tunc  alterum  indicationis  punctum  est 
aegritudinem  curare  ej usque  relapsum  praecavere;  in  priore  casu 
respicere  attente  ad  causam  oportet  quae  hanc  affectionem  induxit ; 
hinc  varia  admodum  instituatur  medela  :  dum  igitur  status  ple- 
thoricus,  mensium  supressio  vel  retardatio  accusatur,  venae  sectio 
generalis  aut  localis  pedi,  alterutris  temporibus,  ano,  vel  genita¬ 
libus  adhibita  optimum  praestat  effectum;  sit  diaeta  tenuis,  cor¬ 
pusque  in  aere  liberiore  exerceat  quotidie  femina;  dum  ex  ima¬ 
ginatione  fervida,  zelotypia,  aut  simili  causa  nascitur,  ea  sedulo 
vitanda  est,  et  animi  oblectamentis  ab  eadem  mentem  revocan¬ 
tibus  temperanda;  ubi  morbus  ratione  debilitatis,  vel  summae 

mobilitatis  organorum  centralium  systematis  nervosi  ad  relapsum 
pronus  est,  nec  ullibi  organum  specialiter  patitur,  conveniunt 
nervina  antispasmodica  et  narcotica ,  e  quibus  radicem  vale- 
rianse  syl vestris,  extractum  hyosciami  nigri,  vel  cicutae  seligere 
oportet. 

E  manustupratione  nata  iisdem  curatur  remediis,  quibus  seque¬ 
lae  hujus  abominandi  vitii  tolluntur,  modo  nimios  progressus  non 
fecerint ;  quae  abstinentiae  coitus  tamquam  causae  adscribitur , 
matrimonio  solo  tolli  potest. 

Quod  ad  morbos  chronicos  encephali  vel  uteri  attinet,  quibus 
atonia  vicerum  abdominalium  paritur  ,  hysteriam  producere 
solitos,  in  hoc  casu  cura  mere  est  palliativa,  siquidem  causa  tolli 
nequeat;  idcirco  tractationem  ita  dirigere  necesse  est,  ut  morbus 
organicus  non  exacerbetur,  et  simul  symptomatibus  magis  urgenti¬ 
bus  obviam  eatur ;  in  quem  scopum  clysmata  antispasmodica, 
narcotica  sine  stimulo,  regimen  conveniens  hic  veniunt  notanda. 

XIL 

Dum  causa  hysterice  primariae  in  ventriculo  vel  intestinis  latet, 
sedulo  natura  ejus  est  inquirenda;  itaque  vermibus  ibi  haerenti¬ 
bus,  vel  fomite  latente  in  ventriculo  vel  intestinis,  in  priore  casu 
anti  verminosa  salutares  praestant  effectus,  in  posteriore  vero  pur¬ 
gantia  leniora,  ut  manna,  pulpa  cassiae,  vel  tamarindorum,  et 

ipsum  rheum;  denique  ubi  e  vomitoriorum  vel  purgantium  diu¬ 
turno  abusu  morbus  ortum  ducit  suum,  rite  inquirendum  est  in 
intestinorum  statum  morbosum,  et  si  atonia  adsit,  radicis  columbae 
decoctum  antispasmodicis  junctum  per  aliquot  dies,  imo  heb¬ 
domadas  adhibitum  curam  absolvet;  sit  porro  regimen  eupeptuin, 
e  cibo  facilis  concoctionis  compositum,  nec  vino  modice  assu¬ 
mendo  parcendum  est.  .ZEgritudine  sublata,  caveat  convalescens 
ab  omnibus  causis  quae  illam  producere  queunt ,  etiam  sedulo 
vitet  animi  pathemata ,  excessum  in  cibis  praesertim  flatulentis  vel 
fumo  et  sale  induratis,  potulenta  tepida  ut  infusa  theae  et  cofFea?, 
spirituosorum  abusum,  vel  alimenta  nimis  condita;  caeterum  ita 
se  gerat,  ut  in  animi  oblectamentis  vel  negotiis  suis  remedia  in¬ 
veniat  morbi  relapsum  praecaventia,  et  vitam,  quantum  heri 
potest,  reddentia  tranquillam  et  aequabilem. 

XIII. 

Ex  praegressis  jam  facile  intelligitur  hysteriam  secundariam 
prorsus  incurabilem  esse  aestimandam,  quum  superveniat  talibus 
aegritudinibus,  quae  omnia  artis  auxilia  longe  superant;  mere 
palliativa  est  illius  tractatio ,  atque  ibi  notanda  veniunt  eadem 
praecepta  quae  supra  (XI)  tradita  fuere;  idcirco  commentationi 
nostrae  finem  inponimus,  sperantes  fore  ut,  quae  minus  attenti 
tractata  fuere.  Lector  benevolus  animo  indulgenti  condonare 
velit. 


TANTUM. 

POSITIONES. 


i. 


Vis  medica  substantiarum,  quae  in  futurum  usum  ut  medica¬ 
menta  decantantur,  e  compositione  earumdem  chemica  praedivi¬ 


nari  nequit. 

II. 


Virium  medicamentorum  cognitio  solis  observatione  et  ex¬ 
perientia  nititur ;  ergo  vomitoria  et  purgantia  sunt  maxime 
necessaria. 

III. 

Cortex  peruvianus  non  est  specificum  remedium  contra  febres 
intermittentes. 


Quosvis  morbos  sanare  velle,  periculosum  est. 


V. 

Qui  motus  criticos  in  morbis  negant  medici,  observationem  et 
eatenus  unum  e  praecipuis  scientiae  medicae  fulcris  respuunt. 

i 

VI. 

Omnis  plilegmasia  debilitantibus  non  curatur. 

F idi  et  nihil  reperi  quod  art.  56  legis 
ud eadem,  adversetur. 

F.E.  VERBEECK, 

F.  m.  h.  t.  Dee. 


